ועדת הכספים, כנסת 20, פרוטוקול מספר 931, 2018-01-23 13:00

משה גפני: שלום לכולם, אני מתכבד לפתוח את הישיבה.

משה גפני: על סדר היום – שינויים בתקציב לשנת 2018.

משה גפני: מספר פניה לוועדה 1 עד 2.

<ליאור קוטלר: הבקשה נועדה להעביר סכום של 5.5 אלפי שקלים חדשים מסעיף 70 – שיכון, לסעיף 24 של משרד הבריאות.

<ליאור קוטלר: הבקשה מועברת בהתאם להחלטת הממשלה 2238, מיום 29 בדצמבר, 2016 שעניינה מענה להוצאות מיוחדות לשנת 2016 עבור רשויות מקומיות ביהודה ושומרון.

<ליאור קוטלר: תחנות ההזנקה נועדו לתת שירות פינוי מהם מקפיצים אמבולנסים לתושבי אזור יהודה ושומרון.

<ליאור קוטלר: החלטת הממשלה נעשתה בעקבות ההסלמה באירועים הביטחוניים החל משנת 2000 – אז היה צורך בתגבור והרחבה של נקודות ההזנקה ביהודה ושומרון בהתאם לצרכים הביטחוניים שחלו בשטח.

מיקי לוי: תסבירי לי, בבקשה, למה 80% הולך למד"א, ומה זה ה-20% עוד הפעם שבאים בלי פירוט.

מיקי לוי: ככה.

מיקי לוי: הם הולכים ליישובים.

מיקי לוי: תסבירו לי מה זה ה-20% האלה ולמה אין הפרדה, בבקשה.

<ליאור קוטלר: התקצוב נעשה על ידי צוות שיושבים בו מד"א, משרד הבריאות ונציגים של האזור, של היישובים המקומיים.

מיקי רוזנטל: מה זה שייך?

מיקי לוי: מה זה ה-20%?

מיקי לוי: 80% למד"א זה בסדר, אבל מה זה ה-20%?

<ליאור קוטלר: ההקצאה נעשית על ידי הצוות הזה, כאשר בחלק מהמקומות יש תחנות פעלה של מגן דוד אדום, בחלק מהם – אין, ויש נקודות הזנק.

מיקי לוי: מה זה הזנק?

מיקי לוי: מה זה כולל?

מיקי לוי: לאיזה יישובים?

מיקי לוי: אני לא מוכן לקבל תשובות כאלה.

סתיו שפיר: יושב פה נציג של משרד השיכון?

סתיו שפיר: יש פה קיצוצים של משרד השיכון.

סתיו שפיר: אפשר התייחסות של המשרד?

סתיו שפיר: נראה לי שאין.

משה גפני: לא, אין.

משה גפני: לא צריך להיות.

סתיו שפיר: יש פה קיצוצים במשרד השיכון.

משה גפני: בסדר, אבל זה אפשר להגיד על כל פנייה.

סתיו שפיר: אז מי עונה לי ממשרד האוצר?

סתיו שפיר: אני רואה שבתוכנית הזאת, 700204, עבודות פיתוח ובנייה חדשה – יש שם גידולים אסטרונומיים בתקציב.

סתיו שפיר: הוא עובר מתקצוב בבסיס של כמה עשרות מיליוני שקלים בכל שנה, וזה כבר כמה שנים אחורה - - - בשנה הקודמת זה היה גידול של 2000% בתקציב שלו באותה תוכנית.

סתיו שפיר: עכשיו אתם מקצצים בו.

סתיו שפיר: יכול להיות שזו איזו קופה סמויה של האוצר שהוא משתמש בה לכל מיני עבודות אחרות, שממש לא קשורות בבנייה חדשה ובפתרון מצוקת הדיור?

<איליה כץ: הנושא הזה, הפניה הזו היא בעקבות החלטת ממשלה 2016, שהתקבלה בסוף שנת 2016.

<איליה כץ: הפנייה הזו הוגשה לאישור הוועדה כעודף בשנת 2017 ולאחר שהיא לא אושרה בשנת 2017 התבקשנו בידי ועדת הכספים להביא אותה בשנת 2018 - - -

סתיו שפיר: עודף של מה?

<איליה כץ: היתה פנייה במקור ב-2016 - - -

משה גפני: היא לא עברה כאן, בוועדה.

סתיו שפיר: ב-2016 התקציב המקורי היה 19 מיליון והוא קפץ בהעברות תקציביות ל-430 מיליון.

<איליה כץ: אני מסביר לגבי מד"א.

<איליה כץ: היתה החלטה ב-2016 שאמרה לתקצב 5.5 מיליון שקל.

<איליה כץ: הנושא הזה לא אושר ב-2016 ואז באנו אתו לוועדה כעודף ב-2017.

<איליה כץ: מאחר וגם ב-2017 הוא לא אושר ביקשה הוועדה להביא את זה שוב ב-2018.

<איליה כץ: 5.5 מיליון שקל על חשבון החלטת ממשלה שהתקבלה ב-2016.

<איליה כץ: על מנת לממן את הנושא הזה - - -

סתיו שפיר: לא קיבלתי תשובה.

סתיו שפיר: הוא ענה על מד"א, הוא לא ענה על משרד השיכון.

משה גפני: הוא ענה את מה שהוא יכול לענות.

משה גפני: אפשר לעשות פה פיליבסטר.

משה גפני: אם אתם רוצים – תגידו.

סתיו שפיר: הוא לא ענה על משרד השיכון.

משה גפני: הוא ענה.

משה גפני: משרד השיכון זה לא קשור.

סתיו שפיר: אבל יש פה קיצוץ במשרד השיכון.

משה גפני: פיליבסטר – אני מכיר דבר כזה.

משה גפני: יש תשובות ברורות.

סתיו שפיר: אנחנו חיכינו פה לתחילת הישיבה הזו 20 דקות.

סתיו שפיר: אנחנו כאן כדי לפקח על התקציב.

משה גפני: מצוין.

משה גפני: שאלתם שאלות ענייניות וקיבלתם תשובות.

סתיו שפיר: לא, אני לא קיבלתי תשובה , הוא לא אמר מילה על משרד השיכון.

משה גפני: תגיד על משרד השיכון ואנחנו עוברים להצבעה.

<איליה כץ: על מנת לממן את ה-5.5 מיליון שקל בשנת 2018 נעשתה סקירה של תקציבי המשרדים על סמך נתוני הביצוע של שנת 2017.

סתיו שפיר: מה היה הביצוע?

<איליה כץ: נמצא שיש יתרה בתוך התוכנית של הסבסוד – פיתוח בגובה 5.5 - - -

משה גפני: כתוצאה מהקיצוץ הזה תהיה האטה בפעילות?

<איליה כץ: לא.

<איליה כץ: זו תוצאה של תזרימים שגם ככה- - -

סתיו שפיר: מה פשר הגידול שם?

סתיו שפיר: בתקציב של 2000% - - -

בצלאל סמוטריץ': זה לא נושא הדיון עכשיו.

סתיו שפיר: אבל זה מה ששאלתי.

בצלאל סמוטריץ': זה לא נושא הדיון.

סתיו שפיר: אבל זו השאלה ששאלתי.

סתיו שפיר: למה זה קורה ככה?

סתיו שפיר: למה כל תוכנית תקציבית, כל שנה אתם מעלים אותה ב-3,000-2,000 אחוז ואז אתם לא מבצעים אפילו עשירית ממנה.

מיקי לוי: כי זה הולך לרזרבה.

סתיו שפיר: זו רזרבה סמויה, שהמטרה שלה היא להעביר להסכמים פוליטיים?

<איליה כץ: השינויים זה עודפים שעוברים משנה לשנה

סתיו שפיר: איזה עודפים?

סתיו שפיר: אתם מגדילים את התקציב באלפי אחוזים.

סתיו שפיר: לא עשרות, אלפי אחוזים.

סתיו שפיר: אתה מבין את המשמעות?

סתיו שפיר: - -

משה גפני: לא, לא נותן יותר.

משה גפני: אין דיון על משרד השיכון עכשיו.

סתיו שפיר: - - זה אומר שכשהם מגיעים לפה לבקש שינויים תקציביים, אין לשינויים התקציביים האלה משמעות.

סתיו שפיר: זו קופה סמויה למימון הסכמים פוליטיים.

בצלאל סמוטריץ': אני רק רוצה להגיד משפט אחד לכם, אנשי אגף התקציבים.

בצלאל סמוטריץ': התקציב הזה, בעיניי, יסודו באיזה חטא קדמון.

בצלאל סמוטריץ': תושבי יהודה ושומרון לא אזרחים סוג ד', לא צריך להביא להם תקציב מיוחד שאחר כך תוקפים אותו פה, צריך לריב עליו.

בצלאל סמוטריץ': אנחנו נתעקש על זה שגם בהתאמות של תקציב 18 שיבואו לכאן, יחד עם תקציב 19 – התקציב הזה יעבור, ותוך כדי התקציב - - - בסיס-לא בסיס, הוא יעבור תוך כדי דיוני התקציב, אצלנו מבחינתי.

מיקי לוי: לא קיבלתי על ה-20% תשובה.

מיקי לוי: מה זה כולל, איזה יישובים, מה זה הזנק?

מיקי לוי: 20% מהתקציב הזה זה הרבה מאוד כסף.

מיקי לוי: אני מבקש פירוט כתוב, בבקשה.

משה גפני: תעבירו לו אחרי הישיבה את הפירוט בעניין הזה.

משה גפני: מי בעד אישור הפניות?

משה גפני: ירים את ידו.

משה גפני: בעד – 7

משה גפני: נמנעים – אין פניה 1 עד 2 אושרה.

משה גפני: תודה, פניה 1 עד 2 עברה.

מיקי לוי: רביזיה.

משה גפני: מספר פנייה לוועדה – 3.

<דניאל לוברבוים: הפנייה התקציבית נועדה לתקצוב סך של 25 אלפי שח בהרשאה להתחייב לצורך חידוש מבנים במערכת החינוך.

משה גפני: שאלות?

משה גפני: מדובר על תקציב של שיפוצים בבתי הספר של החינוך העצמאי שהם בבתים ישנים, מבנים ישנים עם בעיות בטיחותיות.

משה גפני: היות והחינוך העצמאי הוא גוף ותיק, הוא כמעט מאז קום המדינה - - -

מיקי לוי: אתה ביקשת שזה יהיה בבסיס התקציב.

משה גפני: זה יהיה בבסיס התקציב.

מיקי לוי: אז מה זה עכשיו?

משה גפני: זה לא בבסיס התקציב.

משה גפני: על זה אמרתי שב-2019 זה יהיה בבסיס התקציב.

מיקי לוי: אז אנחנו נגד.

משה גפני: מי בעד אישור הפנייה?

משה גפני: ירים את ידו.

משה גפני: בעד – 7

משה גפני: נמנעים – אין פנייה 3 אושרה.

משה גפני: פנייה 3 אושרה.

מיקי לוי: רביזיה.

משה גפני: אנחנו נודיע את המועד שבו הרביזיה תתקיים.

<איליה כץ: הפנייה נועדה לתקציב 100 מיליון שקל עבור חגיגות ה-70 למדינת ישראל.

<איליה כץ: הפעולות יבוצעו על ידי מנהלת ייעודית שהוקמה לנושא מתוקף החלטת ממשלה 2244 מיום 1 לינואר 2017.

<איליה כץ: המנהלת המנהלת יושבת למעשה בתוך משרד התרבות והאחריות על גיבוש התוכניות לחגיגה הן באחריותה.

<איליה כץ: יש פה נציג של משרד התרבות - - -

מיקי רוזנטל: 100 מיליון לגיבוש התוכניות?

<קריאות: - - -

מיקי רוזנטל: אז מה התוכניות?

מיקי לוי: זה כולל את הנאום של ראש הממשלה בהר הרצל?

מיקי רוזנטל: השאלה מה התוכניות?

מיקי רוזנטל: אולי צריך יותר.

מיקי רוזנטל: כמה התקציב הכולל של חגיגות ה-70?

מיקי רוזנטל: אני מבקש לדעת.

<חביב קטן: התקציב הכולל של חגיגות ה-70 הוא 100 מיליון שקל.

מיקי רוזנטל: למה זה מגיע עכשיו?

מיקי רוזנטל: הרי ההחלטה לחגיגות ה-70 היא לא הפתעה.

סתיו שפיר: מאיפה מגיעים ה-100 מיליון האלה?

<חביב קטן: בשנת 2017 הוחלט להקים מנהלת כאשר התקצוב של המנהלת הזו מומן באמצעות מימון ביניים ממשרד התרבות והספורט, זה גם הופיע בהחלטת הממשלה המקורית.

<חביב קטן: קמה המנהלת, החלה לעבוד - - -

מיקי רוזנטל: כמה אנשים עובדים במנהלת?

עמר בר-לב: מה היה תקצוב הביניים?

<חביב קטן: 5 מיליון שקל מתקציב משרד התרבות והספורט.

סתיו שפיר: צריך להקים מנהלת שלמה כדי לנהל - - -

<חביב קטן: יש חברה שנבחרה במכרז לעשות תכלול וזה משולב עם - - - שמוציאה אתנו מכרזים.

סתיו שפיר: מי החברה?

<חביב קטן: חברת "טרגט".

סתיו שפיר: פניתי אליך, היושב-ראש, במכתב, אתמול.

סתיו שפיר: אני חושבת שאכן, 100 מיליון שקלים הם סכום עצום.

סתיו שפיר: החגיגות ויום העצמאות ה-70 הם דבר משמח, מבורך, מרגש כמובן לכולנו, אבל בשעה שהנכים ממתינים עדיין לקצבאות ושרק לפני שבוע ושבועיים נערכו פה קיצוצים מטורפים בוועדה הזו דווקא בתקציבים חברתיים אני חושבת שזה קצת תמוה להעביר עכשיו 100 מיליון שקלים בשביל לעשות טקסים על הגב של האנשים האלה, ולהקים מנהלת שלמה בשביל הנושא הזה.

טלי פלוסקוב: כמה פופוליזם יכול להיות בדבר כזה?

טלי פלוסקוב: מה זאת אומרת?

<קריאות: - - -

אילן גילאון: ביום הזיכרון לחללי מלחמת יום כיפור לא השקעתם גרוש אחד.

אילן גילאון: על מה אתם מדברים?

טלי פלוסקוב: אילן, אתה יודע טוב מאוד שהנושא של - - - לא תלוי ב-100 מיליון שקל האלה.

סתיו שפיר: במלוא הכבוד אני חושבת שראוי שנציגי האוצר יציינו בדיוק שקל לשקל מאיפה נגרעים ה-100 מיליון שקלים האלה.

סתיו שפיר: כתבתם פה "הוצאות שונות".

סתיו שפיר: הוצאות שונות זה סעיף תקציבי מספר 13 שאי אפשר להבין ממנו שום דבר.

סתיו שפיר: הוא מחולק ל-3,000 דברים שונים וחברי הכנסת לא יכולים להבין מהדבר הזה כלום, כלום.

סתיו שפיר: לא מה נגרע מתקציבים חברתיים, לא מה מכל מיני רזרבות.

סתיו שפיר: זה תקציב של מיליארדים שאין לדעת מה קורה בתוכו.

סתיו שפיר: אז אני מציעה שכל משרדי הממשלה שניזוקו בקיצוצים יבוא לכאן ויסבירו – מה אתם יכולים לעשות ב-100 מיליון שקלים.

אילן גילאון: אני רוצה לשאול אם האירועים האלה מונגשים לנכים כי אני מבין שהממשלה דוחה בשלוש שנים את הנגשת הדיור הממשלתי.

אילן גילאון: האם האירועים מונגשים לנכים?

משה גפני: אני מבקש לא לענות מבלי שאני נותן רשות.

משה גפני: תרשמו את השאלות ואני רוצה תשובות אחת לאחת.

מיקי לוי: מכיוון שראש הממשלה ביטל את נאומו המרכזי אפשר לצמצם את כל העלויות האלה – טלי, את היית אתנו בישיבה הקודמת.

מיקי לוי: לא מצאו 50-40 מיליון שקל ל-6,000 ניצולי שואה.

מיקי לוי: אז 100 מיליון שקל?

מיקי לוי: אני מוותר על החגיגות האלה.

מיקי לוי: מי צריך את החגיגות האלה, כשיש בחוץ אנשים כאלה.

מיקי לוי: תפסיקו לבלבל את המוח.

מיקי לוי: אנחנו לא רוצים שום חגיגות, זה לא מה שמציין את העצמאות שלנו, זה להגדיל את ההילה של הממשלה הזו.

מיקי לוי: 100 מיליון שקל – השתגעתם?

משה גפני: מיקי, זה לא הם.

מיקי לוי: לא מדבר אליהם, מדבר לממשלה.

מיקי לוי: אני לא פוגע בנציגי האוצר.

מיקי לוי: מי צריך את החגיגות האלה?

עמר בר-לב: יש כאן שתי שאלות בסיסיות – מאיפה זה בא, והשאלה השנייה- 100 מיליון?

עמר בר-לב: מה הפירוט של הסכום הזה?

עמר בר-לב: איך אנחנו יכולים להצביע על 100 מיליון אם אנחנו לא יודעים מה הסעיפים השונים?

עמר בר-לב: עולה כאן חשש שחלק מהסעיפים הם סעיפים מיותרים לחלוטין, בוודאי לנוכח הצרכים האחרים.

עמר בר-לב: לכן, אם רוצים העברה של 100 מיליון, של 50 מיליון, של 5 מיליון או של 200 מיליון – חייב להיות פירוט תקציבי למה זה כולל.

עמר בר-לב: ההרגשה שלי –שאין דבר כזה, כי במקרה נבחר 100 מיליון?

עמר בר-לב: במקרה יצא להם?

עמר בר-לב: מספר עגול יצא להם?

מיקי רוזנטל: אני מבקש להבין כמה עלו למדינת ישראל חגיגות 69 כי לפי החשבון שלי הם עלו 140 מיליון שקל.

מיקי רוזנטל: צה"ל – בשביל המטסים, זה עלה כסף, וכו' וכו'.

מיקי רוזנטל: עכשיו אתם באים ואומרים – 100 מיליון שקל, זה בנוסף ל-140 מיליון שקל שעלו חגיגות ה-69.

מיקי רוזנטל: אם יש לך מספר לסתור אותי – תסתור אותי, ואם לא – שיקרת לוועדה.

מיקי רוזנטל: כמה עולות חגיגות ה-70 למדינת ישראל?

מיקי רוזנטל: תן לנו את המספר המלא.

מיקי רוזנטל: לא של משרד התרבות, של מדינת ישראל.

אילן גילאון: רוצה להעשיר אתכם בפתגם רומני ידוע – התרגום הוא: המדינה בוערת והסבתא מתאפרת.

אילן גילאון: זה בערך העניין.

אילן גילאון: יש לכם מצב רוח לזה?

<קריאות: - - -

אילן גילאון: תקראו לזה "נטו עצמאות", "נטו חגיגות", "נטו חרטה", נטו משהו כזה.

אילן גילאון: במצב רוח כזה אתם עוד רוצים לחגוג.

בצלאל סמוטריץ': אני רוצה לומר שאל מול תעשיית המרמור והדכדוך אנחנו חייבים תודה עצומה לריבונו של עולם על החסד האדיר שהוא עושה אתנו ב-70 שנות גאולה, של ראשית צמיחת גאולתנו.

בצלאל סמוטריץ': מדינת ישראל, כל כך הרבה טוב.

בצלאל סמוטריץ': כמה קיבוץ גלויות, כמה חסד, כמה ויכוחים.

בצלאל סמוטריץ': אנחנו זוכים להיות כאן מכל כך הרבה גלויות, במקום הזה, ולריב, להתנצח, להתווכח – ואנחנו לא עושים את זה בגטו, או אני לא יודע איפה.

בצלאל סמוטריץ': 100 מיליון שקל זה כלום.

בצלאל סמוטריץ': היינו צריכים להקצות הרבה יותר, כדי להודות ולהלל ולשבח ולפאר ולרומם את ריבונו של עולם וכמובן - - -

<קריאות: - - -

מיקי לוי: אמן.

סאלח סעד: אני חושב שהאירועים האלה של חגיגות ה-70 הם כל כך טובים, אבל הסכום העתק – זה ממש לא הזמן להוציא 100 מיליון שקל על זיקוקים.

סאלח סעד: זה פשוט לשרוף כסף.

סאלח סעד: כולנו בעד המדינה, כולנו בעד עצמאותה של המדינה.

סאלח סעד: בינתיים יש לנו נכים שמפגינים על כסאות גלגלים בחוץ כשהם צריכים כל גרוש.

סאלח סעד: 2,234 שקלים כל אחד מהם מקבל.

סאלח סעד: בסך הכל הם מקבלים תוספת, ואין לנו כסף.

סאלח סעד: 40 מיליון שקל מבקשים במרכז חולים בפוריה – אין להם כסף, לממשלה הזו.

סאלח סעד: 100 מיליון שקל לשרוף על זיקוקים, ביום?

סאלח סעד: אתם השתגעתם?

סאלח סעד: על מה אתם מדברים?

סאלח סעד: זה פשוט - - - אנחנו צריכים להתעשת, להבין את רחשי ליבם של הציבור ולהיות צנועים קצת.

סאלח סעד: ממשלה צריכה להיות צנועה.

סאלח סעד: לא לבזבז 100 מיליון שקל כאשר יש לנו נכים, יש לנו שוטרים ששומרים עלינו יום יום, מבקשים 11 שנים תוספת.

סאלח סעד: מה קרה לנו, כאן, בוועדת הכספים?

סאלח סעד: קצת להתבייש, להסתכל לאנשים בעיניים, לציבור הישראלי.

משה גפני: תודה רבה.

משה גפני: זו החלטת ממשלה, אגב.

משה גפני: תשובות על השאלות.

משה גפני: נלך לפי הסדר.

<חביב קטן: ראשית – כל הטקסים אכן מונגשים.

<חביב קטן: בכל הטקסים שמארגן משרד התרבות והספורט יש הנגשה מלאה לנכים.

אילן גילאון: בכל הרמות, כן?

אילן גילאון: יש 3 רמות של הנגשה – נפשית, פיזית וקוגניטיבית.

<חביב קטן: אני חייב לציין שזה תקציב מופחת ביחס לחגיגות העשורים הקודמים.

<חביב קטן: ביובל, שנת 50 שנה למדינה התקציב היה כ-150 מיליון שקל, ובשנת ה-60 למדינת ישראל התקציב היה כ-180 מיליון שקל.

<חביב קטן: התקציב ירד משמעותית מחגיגות עשור קודמות.

<חביב קטן: לגבי העלות הכוללת של צה"ל וכו' – אני ממשרד התרבות והספורט.

<חביב קטן: אני יודע כמה משרד התרבות והספורט הוציא עבור חגיגות יום העצמאות בכל שנת תקציב, כ-10 מיליון שקל.

<חביב קטן: אני לא יודע כמה צה"ל הוציא או משרד הביטחון, או גופים אחרים.

<חביב קטן: אני יודע כמה מרכז ההסברה שעובד תחתנו ותחת ועדת שרים לסמלים וטקסים – זה מה שאני יכול לענות, לפחות.

<חביב קטן: לגבי האירועים – הם לא ביום אחד.

<חביב קטן: הם אירועים במשך כל שנת ה-70.

<חביב קטן: הם יתמקדו, אכן, ביום העצמאות ובחודשים אפריל-מאי של שנת 2018.

<חביב קטן: מדובר על מספר אירועים ארציים.

<חביב קטן: האירועים הם כולם בהליך מכרזי, חלקם הגדול בעיצומם של הליך מכרזי וחלקם הגדול עדיין באפיון.

עמר בר-לב: אבל מה האירועים?

עמר בר-לב: אולי הם ראויים ואולי לדעתנו הם לא ראויים?

<חביב קטן: אני לא יכול לפרט את כל האירועים.

<חביב קטן: אני יכול להגיע שיהיה אירוע בחופי המדינה, יהיה אירוע לילה בכל המדינה, יהיה אירוע מורשת.

<חביב קטן: בגלל שהכל נמצא בהליך מכרזי אין לי את היכולת עדיין להגיד מי הזוכה ואיך זה יקרה בדיוק.

עמר בר-לב: לא זאת היתה השאלה.

עמר בר-לב: השאלה, כשאתה אומר "אירוע מורשת" אני חושב שכדאי שאנחנו נדע מה זה אירוע מורשת.

<חביב קטן: חלק מהקונספט הוא גם בחלק מהמכרז.

<חביב קטן: לא כל הקונספט נקבע.

עמר בר-לב: זאת אומרת שהחלטתם על סכום ועכשיו - - -

<חביב קטן: לא.

<חביב קטן: היה רצון במשרד לקבל סכום הרבה יותר גדול, בדומה לשנים קודמות, אבל בגלל שיש תקציב שהוא יחסית צומצם לחגיגות העשורים הקודמות, אנחנו רוצים בהליכים מכרזיים וכל דבר תלוי בתוצאות ההליך המכרזי, כולל הקונספט וכמה יעלה כל דבר בסוף.

<חביב קטן: ההכוונה היא לאירועים ארציים בדגש על אירוע מרכזי אחד, שהוא לא שונה מהטקס שיש בכל שנה ביום העצמאות, רק קצת מורחב.

מיקי לוי: כל מה שאמרתי קודם לא מופנה אליך אלא לדרג הפוליטי.

מיקי לוי: אבל יש לי שאלה מקצועית: זה נכון שכל כספי הטוטו הועברו מהאחריות שלכם והועברו ישירות לקופת האוצר?

<חביב קטן: זה לא מדויק, אפשר לדייק את זה.

משה גפני: זה לא נוגע להעברה הזו אבל תשיב לו, בבקשה.

<חביב קטן: עד היום נושא כספי הספורט חולק בגדול – כ -80-75 אחוזים ככספי הכנסות מהימורים, וכ 25-20 אחוז כספי משרד הספורט.

<חביב קטן: יש פה איזשהו עיוות בהקצאה שכל גופי הספורט במדינה קיבלו כספים גם מהטוטו וגם ממשרד הספורט.

<חביב קטן: היה פה כפל ביורוקרטיה.

<חביב קטן: דבר שני, הטוטו בשנים האחרונות – יש לו ירידה בהכנסות.

<חביב קטן: הירידה הזו פוגעת באופן ישיר בעולם הספורט כי התקציבים שבמשך השנים גדלו וגדלו, כרגע ירדו בצורה משמעותית.

<חביב קטן: כחלק מהדיון היתה החלטת ממשלה של ודאות בתקציבי הספורט.

<חביב קטן: זה אומר שהכנסות מהימורים יעברו לקופת המדינה, והמדינה מעמידה תקציב בבסיס התקציב לטובת הספורט הישראלי, תוך מתן ודאות, תוך סט כללים אחיד לכל גופי הספורט.

מיקי לוי: כמה הופיע בבסיס התקציב לספורט ל-2018?

מיקי לוי: אם אתה יודע.

<חביב קטן: אנחנו בונים את בסיס התקציב בימים אלה.

איתן ברושי: יש לי שאלה – אני זוכר מהעבר הסכם שהקק"ל תיתן 50 מיליון והמדינה 50 מיליון, וסוכם שה-100 יורכבו מקק"ל ומהמדינה.

איתן ברושי: ההסכם לא בתוקף?

<חביב קטן: היה ניסיון כזה לקבל כספים מקק"ל.

<חביב קטן: הוא לא צלח.

<חביב קטן: בתחילת הדיונים לגבי קבלת התקצוב לחגיגות אירועי ה-70 עלה רעיון, או איזו שהיא יוזמה שקק"ל יתרמו חלק מהכסף, כ-50 מיליון, מול 50 מיליון שקל תקציב מדינה.

<חביב קטן: היוזמה הזו לא צלחה.

משה גפני: למה?

מיקי רוזנטל: כי לא הסכימו לשים את השם של קק"ל על הפוסטרים.

<חביב קטן: לא היתה מניעה מהמשרד.

איתן ברושי: יכול להיות שכל התפיסה התמוטטה בוויכוח עם קק"ל.

מיקי רוזנטל: לא.

מיקי רוזנטל: היה בהתחלה רעיון להביא כסף מתורמים.

<חביב קטן: התורמים הופיע בהחלטת הממשלה הקודמת, זה היה אחרי הניסיון להביא כספים מקק"ל, ולא הצלחנו לגייס כספי תרומות.

משה גפני: מספר פנייה לוועדה 4 עד 5.

משה גפני: מי בעד אישור הפניות?

משה גפני: ירים את ידו.

משה גפני: בעד – 7

משה גפני: נמנעים – אין פנייה 4 עד 5 אושרה.

משה גפני: הפניות אושרו.

מיקי לוי: רביזיה.

משה גפני: שלום לכם, אני מחדש את הישיבה.

משה גפני: אנחנו עוסקים בבקשות לדיון מחודש.

משה גפני: הראשונה – פניות 1 עד 2, משרד הבריאות.

משה גפני: מי בעד הרביזיה?

משה גפני: בעד – רוב

משה גפני: נמנעים – אין

משה גפני: הרביזיה נפלה.

משה גפני: פניה מספר 3 משרד החינוך.

משה גפני: מי בעד הרביזיה?

משה גפני: בעד – רוב

משה גפני: נמנעים – אין

משה גפני: הרביזיה נפלה.

משה גפני: פניות 4 עד 5, מדע תרבות וספורט .

משה גפני: מי בעד הרביזיה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הרביזיה לא התקבלה.

משה גפני: הרביזיות כולן לא אושרו ועל כן הבקשות אושרו.

משה גפני: אני מודה לכם, הישיבה נעולה.